Цундела ша самаваларца, ур-аттал юьхь-куьг а ца дуьлуш, араиккхира кIант. Малх хьалагIатта айабеллера, цуьнан аьхна зIаьнарш диттийн баххьашна а, цIенойн тхевнашна а тIехула сихъелла евдда йоьлхура. Керла де декъалдеш санна, зевне декачу олхазарийн эшарш яра бешара схьахезаш. ХIара шайн жоьла йолчу вахара. Дада хIинцале араваьлла, уьстагIашна юкъахь цомгашниг а, лазийнарг а буй хьожуш вара.